b'\n_START_ARTICLE_\nMark V\n_START_SECTION_\nZgodovina in opis tanka\n_START_PARAGRAPH_\nPri\xc5\xa1el je kot zamenjava tanka Mark IV. Za razliko od tanka Mark IV ni temeljil na tanku Mark I in je bil zasnovan povsem na novo. Leta 1917 so se pojavili modernej\xc5\xa1i in zmogljivej\xc5\xa1i deli. Tank Mark V je dobil povsem nov motor, ki je bil od proizvajalca Ricardo. Ta mu je dal mo\xc4\x8d 150\xc2\xa0hp, kar je bilo bistveno ve\xc4\x8d od prej\xc5\xa1nega modela. Razli\xc4\x8dno od verzije je dosegel tudi najve\xc4\x8djo hitrost. Ta je bila med 4 in 7.5 kilometra na uro. Z rezervoarjem 432 litrov pa je bil doseg tanka 72 kilometrov. Novost tanka je bil tudi menjalnik. Predhodniki tanka Mark V so potrebovali \xc5\xa1tiri voznike. Nov sistem pa je potreboval le enega. Tako so se ostali trije lahko posvetili drugim nalogam potrebnim pri upravljanju tanka. Razmere za tankiste se niso ni\xc4\x8d spremenile. V nekaterih pogledih so bile \xc5\xa1e slab\xc5\xa1e. Zrak za hlajenje motorja ni prihajal od znotraj vendar od zunaj. To je prineslo veliko slabega zraka pome\xc5\xa1anega s prahom. Kupola za strelce se je premaknila na streho tanka._NEWLINE_Do novembra 1917 je bilo naro\xc4\x8denih 400 tankov. 200 jih je bilo razli\xc4\x8dice Female, 200 pa razli\xc4\x8dice Male. Prvi tank Mark V je bil narejen decembra 1917. Kasneje je bilo narejenih nekaj novih razli\xc4\x8dic tega tanka.\n_START_SECTION_\nV*\n_START_PARAGRAPH_\nTa verzija je bila narejena po tanku Mark IV. Naredil jo je major Philip Johnson. Znanje in idejo je dobil, ko je delal za Williama Trittona. Philip Johnson je dobil idejo, da bi imel ve\xc4\x8dji tank bolje razporejeno te\xc5\xbeo. Zato je razrezal tank Mark IV na pol in ga raztegnil za 1.8 metra. Naredil pa je tudi ve\xc4\x8djo odprtino za vrata. Ta verzija tanka je imela te\xc5\xbeo 33 ton. Posebnost te razli\xc4\x8dice je dodaten prostor za pehoto. Zato velja ta tank za prvi transportni tank, ki se je lahko uporabljal tudi samo kot tank, saj je bil opremljen tako kot druge razli\xc4\x8dice tanka Mark. Naro\xc4\x8denih je bilo 400 tankov verzije Male in 200 verzije Female. Od tega jih je bilo narejenih 645.\n_START_SECTION_\nV**\n_START_PARAGRAPH_\nPove\xc4\x8dana verzija V* je bila dokaj nezanesljiva. Pritisk na zemljo se je premaknil in to je privedlo do slab\xc5\xa1ih terenskih zmogljivosti. To je bilo najbolje opaziti pri obra\xc4\x8dalnem krogu. Radij kroga se je zelo pove\xc4\x8dal. Maja 1918 je major Wilson zmanj\xc5\xa1al stik tanka s podlago in zve\xc4\x8dal pritisk na tla. V tank je vgradil tudi nov motor Ricardo z 225\xc2\xa0hp. Narejenih je bilo 195, naro\xc4\x8denih pa 750 tankov razli\xc4\x8dice Male in 150 razli\xc4\x8dice Female.'